《三峰寺》
宋代·真山民

寂寞烟林噪乱鸦，青鞋步入野僧家。
云深不碍钟声出，日转还移塔影斜。
廊下蜗黏松砌藓，佛前蜂恋插瓶花。
竹床纸帐清如水，一枕松风听煮茶。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。